Leksikon hrvatskih književnika BiH od najstarijih vremena do danas/C
CETTINEO, Ante (Trebinje, 1898. - Split, 1956.). Pjesnik i prevoditelj. Pučku školu I gimnaziju završio u Splitu. U Pragu je studirao klasičnu filologiju, zatim je 1922. diplomirao povijest jugoslavenskih književnosti u Beogradu. Radio kao professor u Klasičnoj gimnaziji u Splitu i Četvrtoj gimnaziji u Beogradu (1944/47)
 Djela: Pjesme i prijevodi - u periodici.

CRNOGORAC, Mila Bernardina (Sovići, Grude, 1944.). Pjesnikinja, pripovjedačica i dramska spisateljica. U Družbu sestara milosrdnica sv. Vinka Paulskoga ušla 1960. godine. Na Katehetskom institutu bogoslovnog fakulteta u Zagrebu položila ispite za katehisticu 1963. godine. Kao vjeroučiteljica radila nekoliko godina u Livnu, potom u Makarskoj.
Djela:Trag (pjesme, 1994.), Vrijeme i ja (drame i recitali, 1997.).

CVITKUŠIĆ, Marko (Garevac, Modriča, 1951.). Pripovjedač. Školovao se u rodnom mjestu i Gradačcu.
Djela: Ispružene ruke (pripovijetke, 1986.)

Leksikon hrvatskih književnika BiH od najstarijih vremena do danas